การจัดการ 

  (1) โครงสร้างการจัดการ

 

  * บริษัทจดทะเบียนในตลาดหลักทรัพย์ฯ

รายชื่อผู้บริหารหรือผู้มีอำนาจควบคุมบริษัท

คณะกรรมการ ประกอบด้วย

1. นายเชาวน์ ณศีลวันต์ ประธานกรรมการ *

2. พลอากาศตรีกำธน สินธวานนท์ กรรมการ

3. นายพารณ อิศรเสนา ณ อยุธยา กรรมการ

4. นายเสนาะ อูนากูล กรรมการ *

5. นายศิววงศ์ จังคศิริ กรรมการ

6. นายสุเมธ ตันติเวชกุล กรรมการ

7. นายยศ เอื้อชูเกียรติ กรรมการ *

8. นายปรีชา อรรถวิภัชน์ กรรมการ

9. นายพนัส สิมะเสถียร กรรมการ *

10. นายอาสา สารสิน กรรมการ

11. นายบุณยสิทธิ์ โชควัฒนา กรรมการ

12. นายชุมพล ณ ลำเลียง กรรมการผู้จัดการใหญ่ *

Note * คณะกรรมการที่มีอำนาจลงนามผูกพันบริษัท

ผู้บริหาร (คณะจัดการเครือฯ) ประกอบด้วย

1. นายชุมพล ณ ลำเลียง กรรมการผู้จัดการใหญ่

2. นายกานต์ ตระกูลฮุน ผู้ช่วยผู้จัดการใหญ่

3. นายสมบูรณ์ ชัชวาลย์ กรรมการผู้จัดการใหญ่ –

บริษัทเยื่อกระดาษสยาม จำกัด (มหาชน)

4. นายอภิพร ภาษวัธน์ กรรมการผู้จัดการใหญ่ –

บริษัทเคมีภัณฑ์ซิเมนต์ไทย จำกัด

5. นายสบสันติ์ เกตุสุวรรณ กรรมการผู้จัดการใหญ่ –

บริษัทปูนซิเมนต์ไทยอุตสาหกรรม จำกัด

6. นายปราโมทย์ เตชะสุพัฒน์กุล รองกรรมการผู้จัดการใหญ่ –

บริษัทปูนซิเมนต์ไทยอุตสาหกรรม จำกัด

7. นายขจรเดช แสงสุพรรณ กรรมการผู้จัดการใหญ่ –

บริษัทผลิตภัณฑ์ก่อสร้างซิเมนต์ไทย จำกัด

8. นายดุสิต นนทะนาคร กรรมการผู้จัดการใหญ่ –

บริษัทค้าวัสดุซิเมนต์ไทย จำกัด

9. นายชลาลักษณ์ บุนนาค กรรมการผู้จัดการใหญ่ –

บริษัทซิเมนต์ไทยโฮลดิ้ง จำกัด

10. นายอวิรุทธ์ วงศ์พุทธพิทักษ์ กรรมการผู้จัดการใหญ่ –

บริษัทซิเมนต์ไทยพร็อพเพอร์ตี้ (2001) จำกัด

(มหาชน)

นายวรพล เจนนภา เลขานุการคณะกรรมการ และเลขานุการบริษัท

ขอบเขตอำนาจหน้าที่ของคณะกรรมการ คณะกรรมการตรวจสอบ

คณะกรรมการพิจารณาผลตอบแทน และคณะกรรมการบรรษัทภิบาลและสรรหา

คณะกรรมการ

กรรมการสองคนในจำนวนห้าคน คือ นายเชาวน์ ณศีลวันต์ หรือนายเสนาะ อูนากูล หรือนายยศ
เอื้อชูเกียรติ หรือ นายพนัส สิมะเสถียร หรือนายชุมพล ณ ลำเลียง
ลงลายมือชื่อร่วมกันและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

คณะกรรมการบริษัทมีอำนาจและหน้าที่สรุปที่สำคัญได้ดังนี้

1. คณะกรรมการมีอำนาจหน้าที่จัดการบริษัทให้เป็นไปตามวัตถุประสงค์ ข้อบังคับ
และมติของที่ประชุมผู้ถือหุ้น

2. คณะกรรมการจะมอบอำนาจให้แก่กรรมการ คณะกรรมการบริหาร คณะอนุกรรมการ
บุคคลหรือนิติบุคคลก็ได้
ให้กระทำร่วมกันหรือแยกกันเพื่อกระทำอย่างหนึ่งอย่างใดตามวัตถุประสงค์และข้อบังคับของบริษัทโดยให้ค่าตอบแทนตามที่คณะกรรมการกำหนด
คณะกรรมการมีสิทธิเปลี่ยนแปลงหรือถอนอำนาจที่ได้มอบให้ไว้แก่บุคคลนั้น
หรือให้บุคคลนั้นพ้นจากหน้าที่และแต่งตั้งบุคคลอื่นขึ้นแทนในเมื่อพิจารณาเห็นเหมาะสมบุคคลผู้ได้รับมอบอำนาจหรือแต่งตั้งนั้นจะต้องปฏิบัติงานตามข้อบังคับ
คำสั่งและนโยบายที่คณะกรรมการได้ให้ไว้

3. ตามข้อบังคับของบริษัทคณะกรรมการต้องประชุมอย่างน้อยสามเดือนต่อครั้ง

4.
คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัท

คณะกรรมการจะเรียกประชุมผู้ถือหุ้นเป็นการประชุมวิสามัญเมื่อใดก็ได้สุดแต่จะเห็น สมควร
หรือผู้ถือหุ้นซึ่งมีหุ้นนับรวมกันได้ไม่น้อยกว่าหนึ่งในห้าของจำนวนหุ้นที่จำหน่ายได้ทั้งหมด
หรือผู้ถือหุ้นไม่น้อยกว่ายี่สิบห้าคนซึ่งมีหุ้นนับรวมกันได้ไม่น้อยกว่าหนึ่งในสิบของจำนวนหุ้นที่จำหน่ายได้ทั้งหมดจะเข้าชื่อกันทำหนังสือขอให้คณะกรรมการเรียกประชุมผู้ถือหุ้นเป็นการประชุมวิสามัญเมื่อใดก็ได้
โดยต้องระบุเหตุผลในการขอเรียกประชุมให้ชัดเจนในหนังสือดังกล่าวด้วย
ในกรณีเช่นนี้คณะกรรมการต้องจัดให้มีการประชุมผู้ถือหุ้นภายในหนึ่งเดือนนับแต่วันได้รับหนังสือจากผู้ถือหุ้น

5. คณะกรรมการต้องจัดให้มีการทำงบดุลและบัญชีกำไรขาดทุน ณ วันสิ้นสุดของรอบปีบัญชี
รายงานประจำปีเสนอต่อที่ประชุมผู้ถือหุ้นตามที่กฎหมายกำหนด

6. คณะกรรมการมีอำนาจเสนอผลกำไรที่ได้ในปีใดหรือที่สะสมไว้ในปีก่อน
ออกจ่ายเป็นเงินปันผลในปีใด ๆ ให้แก่ผู้ถือหุ้น หรือเสนอให้จัดผลกำไรเป็นประการอื่นก็ได้

คณะกรรมการอาจพิจารณาจ่ายเงินปันผลระหว่างกาลให้แก่ผู้ถือหุ้นได้เป็นครั้งคราว
เมื่อเห็นว่าบริษัทมีกำไรสมควรพอที่จะทำเช่นนั้น
และเมื่อได้จ่ายเงินปันผลแล้วให้รายงานให้ที่ประชุมผู้ถือหุ้นทราบในการประชุมคราวต่อไป

คณะกรรมการตรวจสอบ

คณะกรรมการตรวจสอบของบริษัทประกอบด้วย

1. พล.อ.ต.กำธน สินธวานนท์ ประธานกรรมการตรวจสอบ

2. นายพารณ อิศรเสนา ณ อยุธยา กรรมการตรวจสอบ

3. นายสุเมธ ตันติเวชกุล กรรมการตรวจสอบ

4. นายศิววงศ์ จังคศิริ กรรมการตรวจสอบ

5. นายปรีชา อรรถวิภัชน์ กรรมการตรวจสอบ

ขอบเขตอำนาจหน้าที่

ให้กรรมการตรวจสอบมีอำนาจหน้าที่ดังต่อไปนี้

1. กำกับดูแล สอบทาน
ให้มีระบบรายงานทางการเงินตามมาตรฐานการบัญชีที่กำหนดโดยกฎหมายอย่างโปร่งใสถูกต้องและเพียงพอ

2. ส่งเสริมให้มีการพัฒนาระบบรายงานทางการเงินให้ทัดเทียมกับมาตรฐานบัญชีสากล

3. สอบทานให้บริษัทมีระบบการควบคุมภายใน (Internal Control) และการตรวจสอบ ภายใน
(Internal Audit) ที่เหมาะสมและมีประสิทธิผล

4. สอบทานระบบการบริหารความเสี่ยงขององค์กร

5. สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์ และกฎหมายอื่น ๆ
ที่เกี่ยวข้องกับธุรกิจของบริษัท

6. สอบทานระบบการตรวจสอบการทุจริตภายในองค์กร

7. สอบทานระบบการควบคุมภายใน แผนงาน และแนวทางตรวจสอบ
รวมทั้งการประเมินผลการตรวจสอบ การดำเนินงานด้านต่างๆ
ของบริษัทตามวิธีการและมาตรฐานที่ยอมรับโดยทั่วไป

8.
สอบทานความถูกต้องและประสิทธิผลของระบบเทคโนโลยีสารสนเทศที่เกี่ยวข้องกับการควบคุมภายใน
รายงานการเงิน การบริหารความเสี่ยงและเสนอแนะการปรับปรุงให้ ทันสมัยอยู่เสมอ

9. พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

10. กำกับดูแล สอบทาน
และให้ความเห็นในการปฏิบัติงานของสำนักงานตรวจสอบภายในและประสานงานกับผู้สอบบัญชี

11.
จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
ซึ่งรายงานดังกล่าวต้องลงนามโดยประธานคณะกรรมการตรวจสอบ

12. พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

13. แต่งตั้ง ถอดถอน โยกย้าย หรือเลิกจ้างผู้อำนวยการสำนักงานตรวจสอบภายใน

14. พิจารณางบประมาณและกำลังพลของสำนักงานตรวจสอบภายใน

15. ปฏิบัติการอื่นใดตามที่กฎหมายกำหนดหรือคณะกรรมการของบริษัทจะมอบหมาย
และในการปฏิบัติงานตามขอบเขตอำนาจหน้าที่ให้คณะกรรมการตรวจสอบมีอำนาจเรียกสั่งการให้ฝ่ายจัดการ
หัวหน้าหน่วยงานหรือพนักงานของบริษัทที่เกี่ยวข้องมาให้ความเห็น ร่วมประชุม
หรือส่งเอกสารตามที่เห็นว่าเกี่ยวข้องจำเป็น

คณะกรรมการตรวจสอบปฏิบัติงานภายในขอบเขตอำนาจหน้าที่และความรับผิดชอบตาม
คำสั่งของคณะกรรมการบริษัท
คณะกรรมการบริษัทเป็นผู้รับผิดชอบการดำเนินงานของบริษัทโดยตรงต่อผู้ถือหุ้น
ผู้มีส่วนได้เสียและบุคคลทั่วไป

คณะกรรมการพิจารณาผลตอบแทน

คณะกรรมการพิจารณาผลตอบแทน ประกอบด้วย

1. นายศิววงศ์ จังคศิริ ประธานกรรมการพิจารณาผลตอบแทน

2. นายยศ เอื้อชูเกียรติ กรรมการพิจารณาผลตอบแทน

3. นายบุณยสิทธิ์ โชควัฒนา กรรมการพิจารณาผลตอบแทน

ขอบเขตอำนาจหน้าที่

1. เสนอแนวทางและวิธีการ การจ่ายค่าตอบแทนให้แก่คณะกรรมการบริษัทและคณะกรรมการชุดต่าง
ๆ ที่คณะกรรมการบริษัทแต่งตั้ง

2. เสนอนโยบายการพิจารณาค่าตอบแทนให้แก่ฝ่ายจัดการ (Management Incentive)
โดยให้สอดคล้องกับผลการดำเนินงานของบริษัทและผลการปฏิบัติงานของฝ่ายจัดการเป็นรายบุคคล
และในกรณีที่เห็นสมควรให้ว่าจ้างบริษัทที่ปรึกษาเพื่อให้คำแนะนำการดำเนินโครงการ

3. พิจารณากำหนดค่าตอบแทนประจำปีแก่ฝ่ายจัดการเป็นรายบุคคล
ก่อนนำเสนอขออนุมัติต่อคณะกรรมการบริษัท

4. พิจารณางบประมาณการขึ้นค่าจ้าง การเปลี่ยนแปลงค่าจ้างและผลตอบแทน เงินรางวัล
ประจำปีของพนักงานจัดการระดับสูง ก่อนเสนอคณะกรรมการบริษัท

คณะกรรมการบรรษัทภิบาลและสรรหา

คณะกรรมการบรรษัทภิบาลและสรรหา ประกอบด้วย

1. นายพารณ อิศรเสนา ณ อยุธยา ประธานกรรมการบรรษัทภิบาลและสรรหา

2. นายเสนาะ อูนากูล กรรมการบรรษัทภิบาลและสรรหา

3. นายสุเมธ ตันติเวชกุล กรรมการบรรษัทภิบาลและสรรหา

4. นายพนัส สิมะเสถียร กรรมการบรรษัทภิบาลและสรรหา

5. นายอาสา สารสิน กรรมการบรรษัทภิบาลและสรรหา

ขอบเขตอำนาจหน้าที่

1. เสนอแนวปฏิบัติด้านบรรษัทภิบาลของเครือซิเมนต์ไทยต่อคณะกรรมการบริษัท

2. พิจารณาทบทวนแนวปฏิบัติด้านบรรษัทภิบาลของเครือฯ โดยเปรียบเทียบกับบริษัทชั้นนำของโลก
และเสนอแนะต่อคณะกรรมการบริษัท เพื่อให้มีการพิจารณาปรับปรุงให้ทันสมัยอย่างต่อเนื่อง

3. กำกับดูแลการปฏิบัติงานของคณะกรรมการบริษัทและฝ่ายจัดการ
เพื่อให้เป็นไปตามแนวปฏิบัติด้านบรรษัทภิบาลของเครือ
และให้คำแนะนำแก่คณะกรรมการบริษัทในเรื่องเกี่ยวกับบรรษัทภิบาล

4. จัดทำแผนสืบทอดตำแหน่ง
และกำหนดกระบวนการสรรหากรรมการบริษัทเพื่อทดแทนกรรมการเดิมที่หมดวาระ

5.
พิจารณาสรรหาผู้มาดำรงตำแหน่งกรรมการบริษัททดแทนกรรมการที่หมดวาระเพื่อเสนอให้คณะกรรมการบริษัทและที่ประชุมผู้ถือหุ้นพิจารณาอนุมัติ

6. จัดทำแผนสืบทอดตำแหน่งกรรมการผู้จัดการใหญ่ และฝ่ายจัดการระดับสูงของบริษัท
เพื่อเสนอให้คณะกรรมการบริษัทพิจารณา

7. เสนอแนะวิธีการประเมินผลการทำงานของกรรมการและคณะกรรมการบริษัท รวมทั้ง
ติดตามผลการประเมิน

8. ประเมินความเป็นอิสระของกรรมการบริษัทในการปฏิบัติหน้าที่
และเสนอแนะแนวทางในการปรับปรุงต่อคณะกรรมการ

ผู้บริหาร

ผู้บริหารระดับสูงของเครือซิเมนต์ไทยนอกจากกรรมการผู้จัดการใหญ่มีจำนวน 9 คน ได้แก่
ผู้ช่วยผู้จัดการใหญ่ จำนวน 1 คน กรรมการผู้จัดการใหญ่
และรองกรรมการผู้จัดการใหญ่ในกลุ่มธุรกิจของเครือฯ ได้แก่ กระดาษ ปิโตรเคมี ซิเมนต์
ผลิตภัณฑ์ก่อสร้าง ค้าวัสดุ พร็อพเพอร์ตี้ การลงทุนอื่นๆ
โดยผู้บริหารดังกล่าวรายงานตรงต่อกรรมการผู้จัดการใหญ่ และผู้บริหารระดับสูงทั้ง 10
คนนี้จะเป็นคณะจัดการเครือฯ ได้รับมอบหมายอำนาจหน้าที่ ให้ดำเนินงานภายใต้นโยบายต่างๆ
ที่วางไว้ รับผิดชอบผลการดำเนินงานโดยรวม
ควบคุมค่าใช้จ่ายและงบลงทุนตามขอบเขตที่คณะกรรมการอนุมัติในแผนงานประจำปี
ดำเนินการตามนโยบายด้านบุคคล แก้ไขปัญหาหรือความขัดแย้งที่มีผลกระทบต่อองค์กร
และดำรงไว้ซึ่งการสื่อสารที่มีประสิทธิภาพต่อผู้มีส่วนเกี่ยวข้อง

(2) การสรรหากรรมการและผู้บริหาร

หลักเกณฑ์และวิธีการคัดเลือกบุคคลที่จะแต่งตั้งเป็นกรรมการในที่ประชุมผู้ถือหุ้นตามข้อบังคับของบริษัท
กำหนดไว้ดังนี้

1.
ในกรณีที่บุคคลผู้ได้รับการเสนอชื่อเป็นกรรมการมีจำนวนไม่เกินกว่าจำนวนกรรมการที่จะพึงได้ในการเลือกตั้งครั้งนั้น
ให้ที่ประชุมผู้ถือหุ้นเลือกตั้งกรรมการทั้งชุด

2.
ในกรณีที่บุคคลผู้ได้รับการเสนอชื่อเป็นกรรมการมีจำนวนเกินกว่าจำนวนกรรมการที่จะพึงมีได้ในการเลือกตั้งครั้งนั้น
ให้ใช้วิธีการลงคะแนนเสียงของที่ประชุมผู้ถือหุ้น
โดยผู้ถือหุ้นมีสิทธิเลือกตั้งบุคคลที่ได้รับการเสนอชื่อเป็นกรรมการได้
แต่ต้องไม่เกินจำนวนกรรมการที่จะพึงมีได้ในการเลือกตั้งครั้งนั้นและให้เลือกเป็นรายบุคคล
โดยผู้ถือหุ้นหรือผู้รับมอบฉันทะมีคะแนนเสียงเท่ากับหนึ่งเสียงต่อหนึ่งหุ้นสำหรับการลงมติเลือกตั้งบุคคลที่ได้รับการเสนอชื่อเป็นกรรมการแต่ละคน
ให้บุคคลซึ่งได้รับคะแนนสูงสุดตามลำดับลงมาเป็นผู้ได้รับเลือกตั้งเป็นกรรมการเท่าจำนวนกรรมการที่จะพึงมีในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีให้ประธานในที่ประชุมลงคะแนนเสียงอีกเสียงหนึ่งเป็นเสียงชี้ขาด
เพื่อให้ได้จำนวนกรรมการที่จะพึงมี

ทั้งนี้
คณะกรรมการบรรษัทภิบาลและสรรหาเป็นผู้สรรหาบุคคลเพื่อเสนอเป็นกรรมแทนกรรมการที่ครบรอบออกตามวาระต่อคณะกรรมการบริษัทเพื่อพิจารณาเสนอที่ประชุมผู้ถือหุ้นอนุมัติต่อไป

กรรมการบริษัทส่วนใหญ่รวมทั้งกรรมการผู้จัดการใหญ่จะไม่มีส่วนเกี่ยวข้องกับผู้ถือหุ้นรายใหญ่รายใดรายหนึ่ง

(3) ค่าตอบแทนของคณะกรรมการ และผู้บริหาร

1.  ค่าตอบแทนที่เป็นตัวเงิน

(1) ค่าตอบแทนรวมของคณะกรรมการที่ได้รับจากบริษัทในฐานะกรรมการในรูปบำเหน็จกรรมการ
    รวม 13 คน
    (รวมลาออกระหว่างปี 1 คน) ในปี 2545 รวมทั้งสิ้น 12,709,668 บาท มีรายละเอียดดังนี้

+-------------------------+-------------------------+--------+--------+
| ชื่อคณะกรรมการ            | ตำแหน่ง                  | ค่า     | โบนัส   |
|                         |                         | ตอบแทน |        |
|                         |                         | (      | ประจำปี |
|                         |                         | บาท/ปี) | 2545   |
|                         |                         |        | (บาท)  |
+-------------------------+-------------------------+--------+--------+
| 1. นายเชาวน์ ณศีลวันต์      | ประธานกรรมการ           | 1,2    | 1,4    |
|                         |                         | 96,000 | 40,000 |
+-------------------------+-------------------------+--------+--------+
| 2.  นายโอสถ โกศิน        | รองประธานกรรมการ        | 2      | 9      |
|                         |                         | 16,000 | 60,000 |
| (ครบรอบออกตามวาระ       |                         |        |        |
| เมื่อวันที่ 27 มีนาคม 2545)   |                         |        |        |
+-------------------------+-------------------------+--------+--------+
| 3. พลอากาศตรีกำธน        | กรรมการ                 | 8      | 9      |
| สินธวานนท์                |                         | 64,000 | 60,000 |
|                         | ประธานกรรมการตรวจสอบ    |        |        |
|                         |                         | 2      |        |
|                         |                         | 71,000 |        |
+-------------------------+-------------------------+--------+--------+
| 4. นายพารณ อิศรเสนา ณ    | กรรมการ                 | 8      | 9      |
| อยุธยา                   |                         | 64,000 | 60,000 |
|                         | กรรมการตรวจสอบ          |        |        |
|                         |                         | 1      |        |
|                         | ประธานก                 | 64,667 |        |
|                         | รรมการบรรษัทภิบาลและสรรหา |        |        |
|                         |                         | 2      |        |
|                         | ประธ                    | 34,000 |        |
|                         | านกรรมการพิจารณาผลตอบแทน |        |        |
|                         |                         | 1      |        |
|                         | (พ้นจากตำแหน่ง เมื่อวันที่ 30  | 32,000 |        |
|                         | ตุลาคม 2545)             |        |        |
+-------------------------+-------------------------+--------+--------+
| 5. นายเสนาะ อูนากูล       | กรรมการ                 | 8      | 9      |
|                         |                         | 64,000 | 60,000 |
|                         | ก                       |        |        |
|                         | รรมการบรรษัทภิบาลและสรรหา | 1      |        |
|                         |                         | 44,000 |        |
+-------------------------+-------------------------+--------+--------+
| 6. นายศิววงศ์ จังคศิริ       | กรรมการ                 | 8      | 9      |
|                         |                         | 64,000 | 60,000 |
|                         | กรรมการตรวจสอบ          |        |        |
|                         |                         | 1      |        |
|                         | ประธ                    | 64,667 |        |
|                         | านกรรมการพิจารณาผลตอบแทน |        |        |
|                         |                         | 1      |        |
|                         | (ดำรงตำแหน่ง เมื่อวันที่ 30   | 06,000 |        |
|                         | ตุลาคม 2545)             |        |        |
+-------------------------+-------------------------+--------+--------+
|                         |                         |        |        |
+-------------------------+-------------------------+--------+--------+
| ชื่อคณะกรรมการ            | ตำแหน่ง                  | ค่า     | โบนัส   |
|                         |                         | ตอบแทน |        |
|                         |                         | (      | ประจำปี |
|                         |                         | บาท/ปี) | 2545   |
|                         |                         |        | (บาท)  |
+-------------------------+-------------------------+--------+--------+
| 7. นายสุเมธ ตันติเวชกุล     | กรรมการ                 | 8      | 9      |
|                         |                         | 64,000 | 60,000 |
|                         | กรรมการตรวจสอบ          |        |        |
|                         |                         | 1      |        |
|                         | ก                       | 64,667 |        |
|                         | รรมการบรรษัทภิบาลและสรรหา |        |        |
|                         |                         | 44,000 |        |
+-------------------------+-------------------------+--------+--------+
| 8. นายยศ เอื้อชูเกียรติ      | กรรมการ                 | 8      | 9      |
|                         |                         | 64,000 | 60,000 |
|                         | กรรมการพิจารณาผลตอบแทน   |        |        |
|                         |                         | 1      |        |
|                         |                         | 08,000 |        |
+-------------------------+-------------------------+--------+--------+
| 9. นายปรีชา อรรถวิภัชน์     | กรรมการ                 | 8      | 9      |
|                         |                         | 64,000 | 60,000 |
|                         | กรรมการตรวจสอบ          |        |        |
|                         |                         | 1      |        |
|                         |                         | 80,667 |        |
+-------------------------+-------------------------+--------+--------+
| 10. นายพนัส สิมะเสถียร     | กรรมการ                 | 8      | 9      |
|                         |                         | 64,000 | 60,000 |
|                         | ก                       |        |        |
|                         | รรมการบรรษัทภิบาลและสรรหา | 1      |        |
|                         |                         | 44,000 |        |
+-------------------------+-------------------------+--------+--------+
| 11. นายอาสา สารสิน       | กรรมการ                 | 8      | 4      |
|                         |                         | 64,000 | 00,000 |
|                         | ก                       |        |        |
|                         | รรมการบรรษัทภิบาลและสรรหา | 32,000 |        |
+-------------------------+-------------------------+--------+--------+
| 12. นายบุณยสิทธิ์ โชควัฒนา   | กรรมการ                 | 6      | -      |
|                         |                         | 48,000 |        |
| (ดำรงตำแหน่งกรรมการ      | กรรมการพิจารณาผลตอบแทน   |        |        |
| เมื่อวันที่ 27มีนาคม 2545)    |                         | 20,000 |        |
+-------------------------+-------------------------+--------+--------+
| 13. นายชุมพล ณ ลำเลียง    | กรรมการ                 | 8      | 9      |
|                         |                         | 64,000 | 60,000 |
+-------------------------+-------------------------+--------+--------+
| รวม                     |                         | 12,7   | 11,4   |
|                         |                         | 09,668 | 40,000 |
+-------------------------+-------------------------+--------+--------+

  หมายเหตุ : 1. ลำดับที่ 1 และลำดับที่ 2 มีรถประจำตำแหน่ง

  2. โบนัสประจำปี 2545 ไม่รวมแสดงกรรมการซึ่งดำรงตำแหน่งในปี 2544 แต่ไม่ได้ดำรง

  ตำแหน่งในปี 2545

(2) ค่าตอบแทนรวมของผู้บริหาร (คณะจัดการเครือฯ) ที่ได้รับจากบริษัทในรูปเงินเดือนและ

  ผลประโยชน์ตอบแทนที่เป็นเงิน รวม 10 คน ในปี 2545 รวมทั้งสิ้น 117,264,000 บาท

2.  ค่าตอบแทนอื่น

  ในปี 2545 เงินสมทบกองทุนสำรองเลี้ยงชีพที่สมทบให้ผู้บริหาร (คณะจัดการเครือฯ)
  ในฐานะพนักงานของบริษัท จำนวน 7,233,600 บาทและมีรถประจำตำแหน่ง

(4) การกำกับดูแลกิจการ

  คณะกรรมการบริษัทฯ
  ได้ให้ความสำคัญและปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of Best
  Practices) ตามแนวทางของตลาดหลักทรัพย์แห่งประเทศไทยอย่างครบถ้วน
  และนอกเหนือจากนั้น ในบางเรื่องบริษัทฯ ยังได้ปฏิบัติเพิ่มเติมตามแนวมาตรฐานสากล เช่น
  การจัดตั้งคณะกรรมการบรรษัทภิบาลและสรรหาขึ้น เพื่อมาดูแลเรื่องการปฏิบัติในด้านบรรษัทภิบาล
  และทำหน้าที่สรรหากรรมการทดแทนกรรมการเดิมที่ออก เป็นต้น

  ในด้านการกำกับและติดตามการวัดผลการดำเนินงานของแต่ละกิจการ บริษัทฯ
  ได้จัดให้มีคณะจัดการ เป็นผู้กำกับดูแลกิจการ ทั้งในระดับบริษัท ระดับกลุ่มธุรกิจ และระดับเครือฯ
  โดยมีกำหนดการประชุมและรายงานตามรูปแบบที่กำหนดเป็นมาตรฐานทุกๆ เดือนเป็นอย่างน้อย
  รวมทั้งได้มีการกำกับดูแลในระดับคณะกรรมการบริษัทฯ ด้วยในอีกระดับหนึ่ง
  เพื่อให้เกิดความมั่นใจว่ามีการติดตามผลการดำเนินงานอย่างใกล้ชิด รวมทั้งการสั่งการให้แก้ไข
  ปรับปรุงการดำเนินงานของกิจการอย่างถูกต้องและเหมาะสม

  เครือซิเมนต์ไทยดำเนินธุรกิจตามหลักบรรษัทภิบาลที่ดี (Good Corporate Governance)
  ทั่วทั้งองค์กรอย่างต่อเนื่องมาเป็นเวลานานและเชื่อมั่นว่าหลักการบรรษัทภิบาล
  ซึ่งเน้นการกำกับดูแลโดยคณะกรรมการบริษัท เพื่อให้องค์กรดำเนินธุรกิจอย่างโปร่งใส
  ตรวจสอบได้ และเป็นธรรมต่อผู้มีส่วนเกี่ยวข้องทุกฝ่าย จะส่งผลดีต่อความเจริญเติบโตขององค์กร
  และในระยะยาวจะ เสริมสร้างความเข้มแข็งให้กับประเทศได้
  รวมทั้งพยายามส่งเสริมและผลักดันให้องค์กรธุรกิจในประเทศไทยเข้าใจหลักการ
  และเล็งเห็นประโยชน์ที่จะได้รับจากการดำเนินธุรกิจตามหลัก บรรษัทภิบาลที่ดีด้วย

(5) การดูแลเรื่องการใช้ข้อมูลภายใน

  บริษัทฯ
  มีนโยบายการกำกับดูแลผู้บริหารในการใช้ข้อมูลภายในโดยกำหนดเป็นจรรยาบรรณเครือซิเมนต์ไทยว่า
  “พนักงานย่อมไม่หาประโยชน์แก่ตนเองหรือผู้อื่น โดยอาศัยข้อมูลของเครือซิเมนต์ไทย
  แม้ว่าเครือซิเมนต์ไทยอาจจะไม่เสียประโยชน์ใดๆ ก็ตาม” ซึ่งบริษัทฯ
  ได้กำหนดไว้ในอำนาจดำเนินการและข้อบังคับของบริษัทฯ
  โดยมีบทลงโทษไว้อย่างชัดเจนในการที่ผู้บริหารหรือพนักงานจะนำข้อมูลภายในของบริษัทฯ
  ไปเปิดเผยต่อสาธารณะ หรือนำไปใช้ประโยชน์ ส่วนตน

  บริษัทฯ ได้มีการกำหนดให้เฉพาะผู้ที่เกี่ยวข้องกับการปฏิบัติงานโดยตรงเท่านั้นที่จะได้รับข้อมูล
  นอกจากนั้น ในด้านระบบงานคอมพิวเตอร์ ข้อมูลที่เป็นความลับของบริษัทฯ
  และข้อมูลที่จะมีผลกระทบต่อการดำเนินงานของบริษัทฯ
  ได้มีการกำหนดบุคคลที่มีสิทธิในการเรียกใช้
  ข้อมูลภายในโดยมีรหัสผ่านเฉพาะบุคคลในการเข้าสู่ระบบไว้

(6) บุคลากร

การพัฒนาบุคลากรในองค์กร ถือเป็นนโยบายหนึ่งที่เครือซิเมนต์ไทยให้ความสำคัญ
การฝึกอบรมและการเสริมความรู้อย่างต่อเนื่อง เป็นแนวทางหนึ่งของเครือฯ
ในการพัฒนาบุคลากรโดยเน้นที่จะเสริมสร้างสิ่งที่จำเป็นเพื่อเพิ่มขีดความสามารถ
และศักยภาพของพนักงานทุกระดับในองค์กรให้เกิดความตระหนัก ความรู้ ความเข้าใจ ทักษะ
นำมาซึ่งการเปลี่ยนแปลง ทัศนคติตลอดจนพฤติกรรมอันเหมาะสม
ซึ่งจะช่วยให้สามารถทำงานได้อย่างประสิทธิภาพสูงสุด ทั้งในปัจจุบันและอนาคต
อันจะนำไปสู่ความเจริญก้าวหน้าของพนักงานและองค์กร ต่อไป

ณ สิ้นปี 2545 บริษัทปูนซิเมนต์ไทย จำกัด (มหาชน) มีจำนวนพนักงาน 284 คน คิดเป็น
ค่าตอบแทน 357 ล้านบาท ในขณะที่มีจำนวนพนักงานรวมทั้งเครือฯ 16,913 คน และคิดเป็น
ค่าตอบแทน 3,899 ล้านบาท (ซึ่งค่าตอบแทนประกอบด้วย เงินเดือน โบนัส
และเงินกองทุนสำรองเลี้ยงชีพ)

รายละเอียดจำนวนพนักงานแยกตามกลุ่มธุรกิจของเครือซิเมนต์ไทย

ณ วันที่ 31 ธันวาคม 2545 และ 2544

  ---------------------------------- ------------------ ------------------
  บริษัท / กลุ่มธุรกิจ                     จำนวนพนักงาน (คน)   

                                     2545               2544

  บริษัทปูนซิเมนต์ไทย จำกัด (มหาชน)        284                344

  ธุรกิจซีเมนต์                          4,388              4,283

  ธุรกิจปิโตรเคมี                        990                963

  ธุรกิจกระดาษและบรรจุภัณฑ์               5,291              4,358

  ธุรกิจผลิตภัณฑ์ก่อสร้าง                   4,137              4,124

  ธุรกิจจัดจำหน่าย                       959                1,136

  อื่นๆ                                864                1,317

  รวม                                16,913             16,525
  ---------------------------------- ------------------ ------------------